b'\n_START_ARTICLE_\nLyman Bostock\n_START_PARAGRAPH_\nLyman Wesley Bostock nuorempi (22. marraskuuta 1950 \xe2\x80\x93 23. syyskuuta 1978) oli yhdysvaltalainen baseballpelaaja. H\xc3\xa4n pelasi Major League -tasolla vuodesta 1975, joukkueinaan Minnesota Twins (1975\xe2\x80\x931977) ja California Angels (1978)._NEWLINE_Bostock syntyi Birminghamissa, Alabamassa, ja muutti kahdeksanvuotiaana perheineen Los Angelesiin. H\xc3\xa4nen is\xc3\xa4ns\xc3\xa4 Lyman Bostock vanhempi (1918\xe2\x80\x932005) oli ammattilaisbaseballpelaaja Negro Leaguesissa._NEWLINE_Bostock kuoli kesken uransa 27-vuotiaana, kun h\xc3\xa4nelle tuntematon Leonard Smith ampui h\xc3\xa4net autoon; laukauksen oli ollut tarkoitus surmata Smithin entinen vaimo, joka oli auton matkustajien joukossa. Hy\xc3\xb6kk\xc3\xa4\xc3\xa4j\xc3\xa4 todettiin syyntakeettomaksi, joten h\xc3\xa4n v\xc3\xa4lttyi vankeustuomiolta. Bostock on haudattu Kalifornian Inglewood Park Cemeteryyn.'